જો કે, અગાઉ મહેસાણામાં ડેપ્યુટી ડીડીઓ તરીકે ફરજ બજાવી ચૂકેલા તેમજ ફરજ નિષ્ઠા અને ન્યાયી અધિકારી તરીકેની છાપ ધરાવતા પી.બી.રાઠોડને બઢતી સાથે બદલી મળતાં ૨૦મી સપ્ટેમ્બરે તેમણે મહેસાણા પ્રાંત અધિકારી તરીકેનો ચાર્જ સંભાળ્યો હતો. પ્રથમ દિવસે જ તેમણે કચેરીનું કાર્યક્ષેત્ર, મહેકમની સ્થિતિ, પેન્ડીંગ કેસ સહિત તમામ કામગીરીની માહિતી મેળવી ફરજનિષ્ઠાનો પરિચય કરાવ્યો હતો. કચેરીમાં ૪૦૦થી વધુ RTS કેસ પેન્ડીંગ હોઈ પી.બી.રાઠોડે તમામ કેસનો બે મહિનામાં નિકાલ કરવાના નિર્ધાર સાથે પાંચ બોર્ડની રચના કરી છે. જે પૈકી પ્રથમ બોર્ડ સોમવારે રાખ્યું હતું, જેમાં ૭૯ RTS કેસ ઉપરાંત ગણઓતધારા, ભરણપોષણ અને સિટીસરવે સહિતના ૨૩ કેસની સુનાવણી કરાઈ હતી. RTI અપીલના ૩ કેસનો નિકાલ કરાયો હતો.